IKIMOKYKLINIO IR (AR) PRIEŠMOKYKLINIO UGDYMO PROGRAMAS
VYKDANČIOS MOKYKLOS VEIKLOS KOKYBĖS ĮSIVERTINIMO ATASKAITA

Mokyklos pavadinimas: Gargždų lopšelis-darželis „Saulutė“.
Mokyklos adresas: Vingio 4, Gargždai.
Įsivertinimo pobūdis (visuminis, teminis): teminis.
Įsivertinimo mokykloje data (pradžia – pabaiga): 2025-04-01 / 2025-05-31.
Veiklos kokybės įsivertinimo darbo grupė:
Lina Petrauskienė veiklos kokybės įsivertinimo darbo grupės koordinatorė, 
Sandra Petrusevičienė, direktoriaus pavaduotoja ugdymui – darbo grupės vadovė, 
Nariai: Liudmila Tamošauskienė, ikimokyklinio ugdymo mokytoja, 
Rima Cirtautienė, ikimokyklinio ugdymo mokytoja, 
Rinalda Gabajienė, priešmokyklinio ugdymo mokytoja, 
Lina Duotienė, priešmokyklinio ugdymo mokytoja.
Veiklos kokybės įsivertinimui pasirinkti instrumentai: įsivertinimo (refleksijos) forma mokytojams, skirta įsivertinti konkrečias vertinamąsias sritis, vykdant teminį įsivertinimą bei tikslinių grupių diskusijos.
Mokyklos veiklos kokybė buvo įsivertinama šiose srityse: 7. Besimokančios organizacijos kultūra.

Mokyklos atskirų vertinimo sričių ir veiklos kokybės lygio apibūdinimai:
3 lygis (išskirtinė praktika) – veiklos kokybė labai gera, t. y. vertinamų rodiklių raiška aiški, nuosekli, ryški.
2 lygis (veiksminga praktika) – veiklos kokybė gera, t. y. nustatyta vertinamų rodiklių raiška, bet ji dar turėtų būti tobulinama apimtimi, kokybe.
1 lygis (gera pradžia) – veiklos kokybė minimali, t. y. vertinimų rodiklių yra nežymi (tik pavieniai ženklai, pasireiškė tik tam tikroje situacijoje), veiklos kokybė turi būti tobulinama, kad užtikrintų vaikų poreikius.
0 lygis (neatitinka vertinimo kriterijų) – veiklos kokybė nepriimtina, t. y. nenustatyta vertinimo aspekto raiška arba ji yra neigiama, veiklos kokybė yra nepakankama ir turi būti iš esmės tobulinama, kad užtikrintų vaikų poreikius

Mokyklos vertinimo sričių įsivertinimai ir jų pagrindimas
7 SRITIS – BESIMOKANČIOS ORGANIZACIJOS KULTŪRA
7.1. Mokyklos veiklos vadyba
	Kokybės lygis
	0
	1
	2
	3

	7.1.1. Strateginiai, metiniai planai, ugdymo programos, susitarimai  dėl vaikų pasiekimų vertinimo grindžiami bendrai apmąstytu mokytojų, vaikų, tėvų, socialinių partnerių sutarimu.
	
	
	
	X

	7.1.2. Lopšelyje-darželyje planuojamos ir įgyvendinamos vaikams, darbuotojams ir tėvams skirtos priemonės vaikų adaptacijos laikotarpiui, perėjimui į pradinį ugdymą palengvinti.
	
	
	
	X

	 7.1.3. Įstaigos personalas laiko save viena komanda, siekiančia bendrų tikslų.
	
	
	
	X

	 7.1.4. Lopšeliui-darželiui būdinga bendravimo ir bendradarbiavimo su socialiniais partneriais kultūra.
	
	
	
	X

	 7.1.5. Įstaiga atvira pokyčiams, dalyvauja švietimo kokybės gerinimo projektuose.
	
	
	
	X



Diskusijos metu išsiaiškinta, kad ikimokyklinio ugdymo programos kūrime dalyvavo visa įstaiga, pedagogai pabrėžė, kad turėjo galimybę išsamiai susipažinti ir aptarti atnaujintą ikimokyklinio ugdymo programą.
Diskutuojant pedagogai teigė žinantys apie įstaigos strateginius ir metinius planus, jų tikslus ir uždavinius bei jais vadovaujasi planuodami savo grupės veiklas.
Pedagogai patvirtino, kad bendru sutarimu buvo priimtas nutarimas, kad vaikų pasiekimai vertinami 2 kartus per mokslo metus, o pagal poreikį ir dažniau, taip pat visi pedagogai pripažino, kad apie vaiko padarytą pažangą individualių pokalbių metu turi būti supažindinami vaiko tėvai. Mokytojos Jurgita ir Aušra teigė, kad organizavo mokslo metų pabaigoje individualius pokalbius su grupės tėvais apie vaikų ugdymosi pasiekimus.
Mokytoja Vaida pasidalino savo patirtimi apie adaptacinį periodą lopšelio grupėse. Jos pastebėjimams pritarė ir kitos kolegės, kad pagal poreikį, adaptacijos metu, tiek tėvams, tiek ir vaikams yra teikiama psichologo bei kitų specialistų pagalba.
Diskusijos metu, pedagogai pripažino, kad įstaiga aktyviai bendrauja ir bendradarbiauja su socialiniais partneriais, dalyvauja jų organizuojamuose rajoniniuose, respublikiniuose projektuose.

7.2. Nuolatinis profesinis tobulėjimas
	Kokybės lygis
	0
	1
	2
	3

	7.2.1. Mokytojai pripažįsta mokymosi visą gyvenimą svarbą ir nuolat naudojasi įvairiomis asmeninio bei profesinio tobulėjimo galimybėmis.
	
	
	
	X

	7.2.2. Mokytojai apmąsto ir įsivertina savo pedagoginės praktikos efektyvumą bei siekia gauti grįžtamąjį ryšį iš kitų kolegų, o prireikus stengiasi patobulinti savo pedagoginę praktiką.
	
	
	
	X

	7.2.3. Mokytojai bendradarbiauja su kitais specialistais, siekdami pagerinti tiek savo pedagoginę praktiką, tiek ir ugdymo kokybę apskritai.
	
	
	
	X

	7.2.4. Mokytojai mokosi drauge ir vieni iš kitų: dalydamiesi patirtimi, atradimais, sumanymais ir ugdymo priemonėmis, studijuodami šaltinius, stebėdami kolegų veiklą.
	
	
	
	X



Diskusijos metu mokytojai nurodė, kad nuolat kelia ir tobulina savo profesines kompetencijas dalyvaudami įvairiuose kvalifikacijos tobulinimo programose. Įstaigoje yra sudarytos sąlygos asmeniniam tobulėjimu. Pedagogai paminėjo, kad yra atsižvelgiama ir aptariami  jų pageidavimai, kokiuose kvalifikacijos kėlimo kursuose norėtų dalyvauti.
Diskusijos metu paaiškėjo, kad veiklų refleksija yra būtina ir mokytojai teigia, kad tai daro visada. Nurodė, kad reflektuojant yra kaupiama profesinė patirtis, veiklos apmąstomos, nes ji padeda tobulinti savo įgūdžius ir peržiūrėti darbų efektyvumą, o ne tiesiog daryti taip, kaip visada. 
Mokytojai teigia, kad dalijimasis gerąja patirtimi su kolegomis skatina asmeninį ir profesinį tobulėjimą, stiprina komandinio darbo principais grįstą bendradarbiavimą tarp kolegų. Dauguma pedagogų nurodo, kad noriai dalinasi gerąja patirtimi pasikviesdamos koleges į atviras veiklas grupėse ir lauko erdvėse, arba metodinių grupių veiklose,  naudojant IKT pasidalina įvykusių veiklų  vaizdo įrašais ir nuotraukomis. 
Diskusijos metu mokytojai nurodo, kad mūsų įstaigoje  yra teikiama pagalba ir dirba įvairūs specialistai: logopedai, psichologai, socialinė pedagogė, specialieji pedagogai, mokytojo padėjėjai. Mokytojai teigia, kad glaudžiai bendradarbiauja su visais specialistais, visada yra suteikiama reikalinga pagalba arba dominanti informacija.

7.3. Lyderystė mokymuisi
	Kokybės lygis
	0
	1
	2
	3

	7.3.1. Mokytojai yra iniciatyvūs, tobulinant ugdymo įstaigos veiklą.
	
	
	
	X

	7.3.2. Mokytojų lyderystė pripažįstama ir palaikoma.
	
	
	
	X

	7.3.3. Lopšelio-darželio bendruomenei būdingas  atviras dialogas dėl ugdymo kokybės ir tarpusavio pagalba.
	
	
	
	X

	7.3.4. Mokytojai pasitiki formaliais įstaigos lyderiais kaip partneriais, pagalbininkais ir patarėjais.
	
	
	
	X

	7.3.5. Mokytojai kuria profesinio įsivertinimo, refleksijos ir tobulėjimo kultūrą.
	
	
	
	X



Diskusijos metu išaiškėjo, kad mokytojai pasitiki savo mokyklos formaliais lyderiais. Gali drąsiai kreiptis į juos pagalbos ir patarimų. Pedagogai teigė, kad vadovų besąlygiškas bendravimas su mokytojais ir jų palaikymas padeda įgyvendinti strateginius planus.
Diskutuojant su mokytojais išsiaiškinta, kad sunkiau sekasi prieiti vieningos nuomonės dėl konkrečių vaikų vertinimo aspektų. 

7.4. Mokyklos savivalda
	Kokybės lygis
	0
	1
	2
	3

	7.4.1. Lopšelio-darželio valdyme atstovaujami visų įstaigos bendruomenės narių interesai, savivaldos atstovai renkami atvirai ir skaidriai.
	
	
	
	X

	7.4.2. Lopšelyje-darželyje yra sistema, kaip priimami sprendimai, svarbūs tiek įstaigos ateities siekiams, tiek kasdieniam gyvenimui lopšelyje-darželyje.
	
	
	
	X

	7.4.3. Tobulinant įstaigą atsižvelgiama į tėvų ir vyresniųjų vaikų nuomonę.
	
	
	
	X



Diskusijos metu išaiškėjo, kad įstaigos valdyme yra atstovaujami visi mokyklos bendruomenės narių interesai. Savivaldos atstovai yra renkami atvirai ir skaidriai. Įstaigos savivalda funkcionuoja aktyviai, o sprendimai priimami skaidriai. Diskusijos dalyviai akcentavo, kad įstaigoje savivaldos strateginiai ir kasdienės veiklos gerinimo sprendimai yra pagrįsti, argumentuoti, reikalingi ir svarbūs įstaigos veiklai. Akcentuota, kad priimant svarbius įstaigai sprendimus visada įtraukiama visa įstaigos bendruomenė.

	Rodiklis ir jo kokybės lygis
	Nustatyti stiprieji mokyklos veiklos aspektai
	Nustatyti tobulintini mokyklos veiklos aspektai

	7.1. Mokyklos veiklos vadyba – 3 lygis

	Įstaiga atvira pokyčiams, aktyviai bendrauja ir bendradarbiauja su socialiniais partneriais.                                                                
	Siekti sukurti darnų, savimi pasitikintį, laikantį save viena komanda, kolektyvą.

	7.2. Nuolatinis profesinis tobulėjimas – 3 lygis

	Mokytojai mokosi drauge ir vieni iš kitų: dalydamiesi patirtimi, atradimais, sumanymais ir ugdymo priemonėmis, stebėdami kolegų veiklą.
	Siekti, kad mokytojai skirtų daugiau laiko apmąstymams  ir  savo pedagoginės praktikos įsivertinimams gaunant grįžtamąjį ryšį iš kolegų, o prireikus tobulinti savo pedagoginę praktiką.

	7.3. Lyderystė mokymuisi – 3 lygis

	Įstaigos bendruomenė pripažįsta vadovus kaip ugdymo proceso pagalbininkus ir patarėjus.
	Didinti bendradarbiavimą su pagalbos vaikui specialistais. Susitarti visai įstaigos bendruomenei  dėl priimtinesnių vaiko vertinimo aspektų.

	7.4. Mokyklos savivalda – 3 lygis

	Mokyklos valdyme atstovaujami visų mokyklos bendruomenės narių interesai.

	Siekti, kad gerinant mokyklos aplinką, ugdymo procesą, bendradarbiavimo būdus, būtų atsižvelgta į vyresniųjų vaikų nuomonę, pasiūlymus.



Pagal įsivertinimo rezultatus yra priimtas nutarimas parengti mokyklos veiklos kokybės tobulinimo planą iki 2025-06-31.

Parengė: Gargždų lopšelio-darželio „Saulutė“ veiklos kokybės įsivertinimo darbo grupė
Data: 2025-05-26


